Spremenjeni predlog SKLEP SVETA o sistemu virov lastnih sredstev Evropske unije /* COM/2011/0739 konč. - 2011/0183 (CNS) */





OBRAZLOŽITVENI MEMORANDUM 1. Uvod Komisija je 29. junija 2011 predlagala, da se sedanji sistem financiranja proračuna EU nadomesti z novim sistemom, ki bi v celoti izkoristil možnosti, ki jih omogoča Lizbonska pogodba[1]. Predlogi so vsebovali tri glavne elemente, ki se med seboj dopolnjujejo: poenostavitev prispevkov držav članic, uvedba novih virov lastnih sredstev in reforma popravnih mehanizmov. Komisija je napovedala tudi, da bo do konca leta 2011 predstavila ustrezne podrobne predpise ali spremembe obstoječih pravnih aktov ter z njimi povezanih predpisov v skladu s členom 322(2) PDEU. Tako ta spremenjeni predlog sklepa Sveta o sistemu virov lastnih sredstev Evropske unije dopolnjuje in podrobneje opredeljuje predlog z dne 29. junija[2]. Zagotavlja skladnost s predlagano direktivo Sveta o skupnem sistemu davka na finančne transakcije (v nadaljnjem besedilu: direktiva o DFT)[3], sprejeto 28. septembra 2011, predlogoma uredb Sveta o dajanju lastnih sredstev iz naslova DFT na razpolago proračunu EU[4] ter o izračunavanju in dajanju na razpolago lastnih sredstev iz naslova davka na dodano vrednost (DDV)[5] ter s spremenjenim predlogom uredbe Sveta o izvajanju sklepa o lastnih sredstvih[6], ki se sprejemata skupaj s tem predlogom. 2. Vsebina spremenjenega predloga V naslednjih točkah so predstavljene glavne spremembe in predlagani dodatki v zvezi z organizacijo sistema virov lastnih sredstev. Predlogi obravnavajo zgolj vidike dveh novih virov lastnih sredstev, ki izhajata iz davka na finančne transakcije in davka na dodano vrednost. Drugih vprašanj, kot so popravki, ti predlogi ne obravnavajo. 2.1. Pravni instrumenti Pravna oblika davka na finančne transakcije je določena v direktivi o DFT. Direktiva predlaga vse praktične elemente, potrebne za uvedbo DFT. Logično se lahko funkcija DFT kot vira lastnih sredstev predvidi le skupaj z uspešno izvajanjem DFT. Da bi zagotovili, da se prejemki iz naslova DFT lahko učinkovito uporabijo za financiranje dela proračuna EU, je treba določiti pravila v okviru zakonodaje o virih lastnih sredstev. V praksi to pomeni tri pravne akte: (i) sklep o lastnih sredstvih, ki vsebuje glavne določbe o virih lastnih sredstev, kot so seznam virov lastnih sredstev in časovni razpored njihovega izvajanja; (ii) uredba o izvajanju sklepa o lastnih sredstvih, ki vsebuje zlasti pravila o kontroli in nadzoru zbiranja lastnih sredstev; (iii) uredba o dajanju lastnih sredstev iz naslova DFT na razpolago proračunu EU. Komisija je prva dva pravna akta že enkrat predlagala, zato ju je bilo treba samo izpopolniti in tako zagotoviti popolno skladnost z direktivo o DFT, predlog uredbe Sveta o dajanju lastnih sredstev iz naslova DFT na razpolago proračunu EU pa je nov zakonodajni akt. Komisija predlaga tudi novo zakonodajo o izračunavanju in dajanju novega vira lastnih sredstev iz naslova DDV na razpolago. S tem se dopolnijo določbe, ki so že vključene v sklep o lastnih sredstvih in njegovo izvedbeno uredbo ter so rahlo prilagojene, da bi se zagotovila skladnosti s predlogi, povezanimi z lastnimi sredstvi iz naslova DFT. 2.2. Predlagane spremembe v sklepu o lastnih sredstvih Predlog z dne 29. junija 2011 vključuje seznam novih virov lastnih sredstev ter časovni razpored njihove uvedbe in ustrezne omejitve njihove uporabe. Vsebuje zlasti najvišjo dovoljeno mejo za stopnje, ki se uporabljajo za nove vire lastnih sredstev, medtem ko so specifične stopnje določene v izvedbeni uredbi na podlagi četrtega odstavka člena 311. Ta spremenjeni predlog zelo poenostavlja določanje lastnih sredstev iz naslova DFT, in sicer tako, da se pri določitvi lastnih sredstev iz naslova DFT sklicuje na stopnje iz direktive o DFT. Stopnje je mogoče prilagoditi samo v direktivi o DFT. To zagotavlja popolno skladnost med direktivo o DFT in pravili, ki veljajo za sistem virov lastnih sredstev. V skladu z direktivo o DFT se zdaj predlaga, da se DFT kot vir lastnih sredstev začne uporabljati s 1. januarjem 2014. To pomeni, da bo DFT že od začetka svojega izvajanja deloma uporabljen kot vir lastnih sredstev. Rahlo so spremenjene tudi določbe v zvezi z novim virom lastnih sredstev iz naslova DDV, da bi se zagotovila popolna skladnost z določbami iz spremenjenega predloga uredbe o izvajanju sklepa o lastnih sredstvih in novim predlogom o dajanju teh sredstev na razpolago. Zaradi skladnosti je časovni razpored uvedbe novega vira lastnih sredstev iz naslova DDV usklajen s časovnim razporedom za DFT. Spremenjene so bile tudi določbe v zvezi z upravljanjem in zbiranjem lastnih sredstev, da bi se zagotovila skladnost z drugimi deli zakonodaje. 2.3. Predlagane spremembe v uredbi o izvajanju sklepa o lastnih sredstvih Uredba na podlagi četrtega odstavka člena 311 PDEU zajema celotno praktično ureditev v zvezi s sredstvi Unije, za katere bi se moral uporabljati bolj racionaliziran postopek, tako da bi bil sistem znotraj okvira in meja, ki jih določa sklep o lastnih sredstvih, dovolj prilagodljiv, z izjemo tistih vidikov sistema virov lastnih sredstev, ki so povezani z dajanjem lastnih sredstev na razpolago ter zagotavljanjem denarnih sredstev. V to uredbo so vključene tudi splošne določbe, ki veljajo za vse vrste virov lastnih sredstev in pri katerih je še posebej pomemben ustrezen parlamentarni nadzor. To pomeni zlasti vidike kontrole in nadzora prihodkov. Tri glavne spremembe so vključene v spremenjeni predlog. Izrecno navajanje različnih vrst finančnih transakcij, za katere bi se uporabljale stopnje, je glede na določbe direktive o DFT in spremenjenega predloga sklepa o lastnih sredstvih postalo odvečno. Zato se zdaj predlaga, da se določi delež minimalnih stopenj, opredeljenih v direktivi o DFT, ki naj bi se uporabljal za lastna sredstva iz naslova DFT. Posledično bo delež prejemkov, ki bo izhajal iz uporabe minimalnih stopenj, določenih v direktivi o DFT, pripadel proračunu EU, preostali del pa proračunom držav članic. Prvotni predlog je dopuščal možnost, da bi DFT lahko zbirali gospodarski subjekti namesto držav članic. V skladu z direktivo o DFT bodo za zbiranje tega davka pristojne uprave držav članic. Zato omemba gospodarskih subjektov v tem predlogu ni več potrebna. V zvezi z novim virom lastnih sredstev iz naslova DDV besedilo zdaj izrecno navaja način izračuna (določen v predlogu o dajanju novega vira lastnih sredstev iz naslova DDV na razpolago), ki je osnova, na kateri se bo uporabila vpoklicna stopnja sredstev. 2.4. Dajanje lastnih sredstev iz naslova DFT in naslova DDV na razpolago proračunu EU Kot dopolnilo sklepu o lastnih sredstvih in uredbi v skladu s četrtim odstavkom člena 311 PDEU nov predlog uredbe Sveta v skladu s členom 322(2) PDEU vsebuje elemente v zvezi z načini in postopki za dajanje lastnih sredstev iz naslova DFT na razpolago proračunu EU. Poleg tega še en nov predlog uredbe Sveta vključuje ureditev izračunavanja lastnih sredstev iz naslova davka na dodano vrednost (DDV) in njihovega dajanja na razpolago proračunu EU. Ta predloga vključujeta pravila o vzpostavitvi dveh virov lastnih sredstev, ureditvi z ministrstvi za finance in ureditvi knjiženja, knjiženju na račune in popravkih, poročanju in hrambi dokazil. Poleg tega vključuje predlog o novem viru sredstev iz naslova DDV tudi podrobne določbe v zvezi z načinom izračunavanja tega vira. Oba predloga v veliki meri temeljita na izkušnjah, pridobljenih pri upravljanju tradicionalnih lastnih sredstev (carine) in sedanjega vira lastnih sredstev iz naslova DDV. Z njima se želijo vzpostaviti preprosta in pregledna pravila z največjo možno predvidljivostjo za države članice. 2011/0183 (CNS) Spremenjeni predlog SKLEP SVETA o sistemu virov lastnih sredstev Evropske unije (//ES, Euratom) SVET EVROPSKE UNIJE JE – ob upoštevanju Pogodbe o delovanju Evropske unije in zlasti tretjega odstavka člena 311 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe Euratom, ob upoštevanju predloga Evropske komisije, po posredovanju osnutka zakonodajnega akta nacionalnim parlamentom, ob upoštevanju mnenja Evropskega parlamenta[7], ob upoštevanju mnenja Računskega sodišča[8], ob upoštevanju mnenja Evropskega ekonomsko-socialnega odbora[9], v skladu s posebnim zakonodajnim postopkom, ob upoštevanju naslednjega: (1) S sistemom virov lastnih sredstev Unije je treba zagotavljati zadostna sredstva za urejen razvoj politik Unije, ob upoštevanju potrebe po strogi proračunski disciplini. Razvoj sistema virov lastnih sredstev bi lahko in tudi mora podpreti splošna prizadevanja držav članic za konsolidacijo proračuna in čim bolj prispevati k oblikovanju politik Unije. (2) V okviru javnega posvetovanja za pripravo pregleda proračuna EU je bilo prejetih veliko prispevkov v zvezi z delovanjem sistema financiranja Unije. V prispevkih je bilo izraženo splošno zadovoljstvo nad tradicionalnimi lastnimi sredstvi in obstojem preostalih sredstev za zagotovitev proračunske stabilnosti in uravnoteženih proračunov. Vendar je veliko vprašanih poudarilo, da je treba izločiti vse popravne mehanizme in ukiniti lastna sredstva iz naslova davka na dodano vrednost. Veliko jih je menilo tudi, da bi bilo treba uvesti nove vire lastnih sredstev. (3) V sporočilu z dne 19. oktobra 2010 o pregledu proračuna EU[10] je Komisija navedla, da bi lahko uvedba nove faze v razvoju financiranja Unije vključevala tri tesno povezane razsežnosti – poenostavitev prispevkov držav članic, uvedbo enega ali več novih virov lastnih sredstev in postopno ukinitev vseh popravnih mehanizmov. Z uvajanjem sprememb bi bilo treba ohraniti bistvene elemente sistema financiranja EU: tj. stabilno in zadostno financiranje letnega proračuna Unije, spoštovanje proračunske discipline in mehanizem za zagotavljanje proračunskega ravnotežja. (4) Sistem virov lastnih sredstev bi se moral čim bolj zanašati na samostojna lastna sredstva v duhu Pogodbe in ne na finančne prispevke držav članic, ki jih te večinoma štejejo za nacionalne odhodke. (5) Z Lizbonsko pogodbo so bile spremenjene določbe glede sistema virov lastnih sredstev, ki omogočajo zmanjšanje števila obstoječih virov in oblikovanje novih virov lastnih sredstev. (6) Sklep o virih lastnih sredstev lahko začne veljati šele, ko ga države članice potrdijo v skladu s svojimi ustavnimi pravili, s čimer se popolnoma spoštuje suverenost držav. (7) V primerjavi z lastnimi sredstvi iz naslova bruto nacionalnega dohodka sedanja lastna sredstva iz naslova DDV nimajo bistvene dodane vrednosti. Določijo se s kompleksnim matematičnim izračunom, kar še povečuje nepreglednost prispevkov držav članic v proračun. Zaradi izračuna usklajene osnove in obstoječega mehanizma omejevanja proračuna ni neposredne povezave med dejansko osnovo za DDV v državi članici ter njenim prispevkom v letni proračun Unije. Z ukinitvijo lastnih sredstev iz naslova DDV v sedanji obliki s 1. januarjem 2014 naj bi se sistem prispevkov poenostavil. (8) Da bi bili instrumenti financiranja Unije bolj usklajeni s prednostnimi nalogami politik Unije ter bi se zmanjšal prispevek držav članic v letni proračun Unije in bi se države članice podpiralo pri prizadevanjih za proračunsko konsolidacijo, bi moral ta sklep vključevati nove vire lastnih sredstev – vir, ki temelji na davku na finančne transakcije, in nov vir lastnih sredstev iz naslova DDV. (9) V tem sklepu bi morali biti določeni ključna načela, spremenljivke in datumi za prilagoditev pravnega okvira Unije zaradi uvedbe novih virov lastnih sredstev, ki izhajajo iz davka na finančne transakcije in novega vira lastnih sredstev iz naslova DDV. Pravni okvir za ta davka je določen v ločenih pravnih aktih. (10) Evropski svet je na zasedanju v Fontainebleauju leta 1984 navedel, da je politika odhodkov ključno sredstvo za reševanje vprašanja proračunskih neravnovesij. Vseeno je poudaril, da lahko vsaka država članica, katere proračunsko breme je glede na njeno sorazmerno blaginjo čezmerno, ob primernem času koristi popravek. Ti načeli bi bilo treba potrditi in dosledno uporabljati. (11) Vsak popravni mehanizem bi moral biti tesno povezan z odhodkovno politiko, ki je določena v večletnem finančnem okviru, ki ga predpisuje člen 312 Pogodbe. Pretekli ali sedanji obstoj popravnega mehanizma sam po sebi še ni razlog, da se ga v prihodnje ohrani. Popravek mora biti pregleden in lahko razumljiv, trajati pa sme le, dokler izpolnjuje svoj namen, kakor je opredeljeno v načelih iz Fontainebleauja. Ne sme spodbujati neustrezne porabe sredstev Unije. Te cilje je najlažje doseči s sistemom pavšalnega zmanjševanja vplačil v okviru virov lastnih sredstev iz naslova BND. (12) Objektivni pogoji v podporo popravnim mehanizmom so se sčasoma precej spremenili. Vendar omejeno število držav članic še vedno nosi proračunsko breme, ki bi se trenutno lahko štelo za čezmerno v primerjavi z njihovo sorazmerno blaginjo. V tem sklepu bi morali torej biti vključeni začasni popravki za Nemčijo, Nizozemsko, Švedsko in Združeno kraljestvo. Ti popravki bi morali med drugim odražati velike spremembe v načinu financiranja Unije, določenega v tem sklepu, razvoj odhodkov, kakršen je predlagan v finančnem okviru, vključno z dokončanjem postopnega uvajanja odhodkov v tistih državah članicah, ki so se EU pridružile v letih 2004 in 2007, ter upoštevati visoke ravni blaginje v Nemčiji, na Nizozemskem, Švedskem in v Združenjem kraljestvu. (13) Za ustrezno usklajenost večletnega finančnega okvira in izvajanja popravnih mehanizmov bi moral novi sistem pavšalnih zneskov s 1. januarjem 2014 nadomestiti vse predhodne popravne mehanizme. (14) Zadržanje 25 % zneskov, ki jih države članice zberejo za tradicionalna lastna sredstva, v obliki stroškov zbiranja, je skrit popravni mehanizem. Glede na predlog za vključitev popravnih mehanizmov v pavšalne zneske, bi moralo biti v skladu s sistemom, ki je veljal do leta 2000, zadržanje omejeno na 10 %. (15) Za zagotovitev stroge proračunske discipline in ob upoštevanju sporočila Komisije z dne 16. aprila 2010 o prilagoditvi zgornje meje lastnih sredstev in zgornje meje odobritev za prevzem obveznosti po sklepu o uporabi PMSFP za namene virov lastnih sredstev[11] bi morala biti zgornja meja za lastna sredstva enaka 1,23 % zneska BND držav članic v tržnih cenah za odobritve plačil, zgornja meja odobritev za prevzem obveznosti pa bi morala biti določena na 1,29 % zneska BND držav članic. Zaradi ohranjanja nespremenjenega obsega finančnih sredstev, ki so na razpolago Uniji, je primerno, da se te zgornje meje, izražene v odstotku BND, prilagodijo, kadar spremembe Uredbe Evropskega parlamenta in Sveta z dne […] o Evropskem sistemu nacionalnih in regionalnih računov v Evropski uniji[12], vključujejo znatno spremembo ravni BND. Za takšno prilagoditev bi se moral uporabiti postopek iz četrtega odstavka člena 311 Pogodbe. (16) Za izvajanje tega sklepa je treba omogočiti prilagoditev posebnih izvedbenih ukrepov. Zato bi morale biti v ločen izvedbeni predpis vključene splošne določbe, ki veljajo za vse vrste virov lastnih sredstev in za katere je še posebej pomemben ustrezen parlamentarni nadzor. To zlasti zajema postopek za izračun letne proračunske razlike in njen vnos v proračun ter nekatere vidike kontrole in nadzora prihodkov. V navedeno uredbo bi bilo treba po potrebi vključiti tudi natančen delež nekaterih usklajenih davkov, ki naj bi se uporabljali kot vir lastnih sredstev, davčne stopnjevpoklicne stopnje za prevzete obveznosti za posamezne druge vire lastnih sredstev iz tega sklepa in tehnična vprašanja, povezana z BND, da bi se omogočila omejena prilagodljivost znotraj omejitev iz tega sklepa. (17) Zaradi skladnosti, kontinuitete in pravne varnosti morajo biti sprejete določbe za ureditev prehoda s sistema, uvedenega s Sklepom 2007/436/ES, Euratom z dne 7. junija 2007 o sistemu virov lastnih sredstev Evropskih skupnosti[13] na sistem, ki izhaja iz tega sklepa. Tako bi se moral po ukinitvi lastnih sredstev iz naslova DDV Sklep 2007/436/ES, Euratom še naprej uporabljati za izračun in popravke prihodkov, ki izhajajo iz uporabe vpoklicne stopnje za osnovo za DDV, za postopke dajanja teh prihodkov na razpolago in za ureditev inšpekcijskih pregledov glede na ustrezna leta. Poleg tega bi bilo treba izračun popravka proračunskih neravnovesij v korist Združenega kraljestva za obdobje do leta 2012 obravnavati v skladu z določbami iz Sklepa 2007/436/ES, Euratom. Popravek za Združeno kraljestvo za leto 2013, ki se vnese v proračun za leto 2014, bi moralo v letu 2014 nadomestiti pavšalno bruto znižanje zneska. (18) Sklep 2007/436/ES, Euratom bi bilo treba razveljaviti. (19) V tem sklepu bi morali biti vsi denarni zneski izraženi v eurih in v tekočih cenah. (20) Da bi se zagotovil prehod na novi sistem virov lastnih sredstev in bi to sovpadalo s proračunskim letom, bi se moral ta sklep začeti uporabljati s 1. januarjem 2014 – SPREJEL NASLEDNJI SKLEP: Člen 1 Vsebina V tem sklepu so določena pravila za dodelitev lastnih sredstev Unije, da se zagotovi financiranje letnega proračuna Unije. Člen 2 Kategorije virov lastnih sredstev 1. Lastna sredstva v proračunu Unije sestavljajo prihodki iz naslednjih virov: (a) tradicionalnih virov lastnih sredstev, ki vključujejo prelevmane, premije, dopolnilne ali kompenzacijske zneske, dodatne zneske ali faktorje, carinske dajatve po skupni carinski tarifi in druge dajatve, ki jih določijo ali jih bodo določile institucije Unije za trgovino z državami nečlanicami, carinske dajatve na proizvode po potekli Pogodbi o Evropski skupnosti za premog in jeklo ter tudi prispevke in druge dajatve, določene v okviru skupne ureditve trgov za sladkor; (b) davka na finančne transakcije, ki ga je treba pobrati v skladu z Direktivo Sveta [zakonodajnim aktom] (EU) št. […/…][14]pri čemer veljavne davčne stopnje v znesku deleža, ki ne presega minimalnih stopenj iz člena 8(3) navedene direktive ne presegajo … %; (c) delež davka na dodano vrednost (DDV)za dobave blaga in storitev ter pri nabavah blaga znotraj Skupnosti in uvozu blaga, za katerega se uporablja standardna stopnja DDV v vsaki državi članic, ki ga je treba pobrati v skladu z Direktivo Sveta 2006/112/ES[15] pri čemer veljavna stopnja DDV v skladu z Uredbo (EU) št. .../… v znesku deleža, ki ne presega 2 % čiste vrednosti dobav blaga in opravljanja storitev, pridobitev blaga znotraj Skupnosti in uvoza blaga, za katero se obračuna splošna stopnja DDV v vsaki državi članici in ki je določena v skladu s predpisi Unijedveh odstotnih točk standardne stopnje; (d) uporabe enotne stopnje, ki se določi po proračunskem postopku glede na skupni znesek vseh drugih prihodkov, za vsoto bruto nacionalnega dohodka (BND) vseh držav članic. 2. Prihodki iz kakršnih koli novih dajatev, ki se uvedejo v okviru skupne politike v skladu s Pogodbo, pod pogojem, da se uporablja postopek iz člena 311 Pogodbe, prav tako predstavljajo vire lastnih sredstev, ki se vključijo v proračun Unije. 3. Države članice kot stroške zbiranja zadržijo 10 % zneskov iz odstavka 1(a). 4. Če na začetku proračunskega leta proračun še ni sprejet, se do začetka veljavnosti novih stopenj še naprej uporabljajo prejšnje vpoklicne stopnje za BND. Člen 3 Zgornja meja lastnih sredstev 1. Skupni znesek lastnih sredstev, dodeljenih Uniji za pokrivanje letnih odobritev plačil, ne sme presegati 1,23 % skupne vsote BND vseh držav članic. 2. Skupni letni znesek odobritev za prevzem obveznosti v proračunu Unije ne sme presegati 1,29 % skupne vsote BND vseh držav članic. Ohranjati je treba pravilno razmerje med odobritvami za prevzem obveznosti in odobritvami plačil, da se v nadaljnjih letih zagotovi njihovo ravnovesje in omogoči upoštevanje zgornje meje iz odstavka 1. Člen 4 Popravni mehanizmi 1. Za BND vsake države članice se uporablja enotna stopnja, določena v členu 2(1)(d). 2. V obdobju 2014–2020 se naslednjim državam članicam odobri bruto zmanjšanje letnih prispevkov BND v višini: – 2 500 milijonov EUR za Nemčijo, – 1 050 milijonov EUR za Nizozemsko, – 350 milijonov EUR za Švedsko, – 3 600 milijonov EUR za Združeno kraljestvo. Člen 5 Financiranje popravnih mehanizmov Države članice pokrivajo stroške popravkov iz člena 4 v sorazmerju z deležem plačil vsake države iz člena 2(1)(d). Člen 6 Načelo univerzalnosti Prihodki iz člena 2 se brez razlikovanja uporabljajo za financiranje vseh odhodkov iz letnega proračuna Unije. Člen 7 Prenos presežka Vsi presežki prihodkov Unije nad skupnimi dejanskimi odhodki v proračunskem letu se prenesejo v naslednje proračunsko leto. Člen 8 Zbiranje lastnih sredstev in njihovo dajanje na razpolago ali plačevanje Komisiji 1. Lastna sredstva Unije iz člena 2(1)(a), (b) in najpozneje od 1. januarja 2018 pa tudi lastna sredstva iz člena 2(1) (c) zbirajo države članice v skladu z nacionalnimi določbami, uvedenimi z zakoni, drugimi predpisi ali upravnimi ukrepi, ki se po potrebi prilagodijo, da izpolnjujejo zahteve pravil Unije. Komisija pregleduje ustrezne nacionalne določbe, o katerih jo obvestijo države članice, državam članicam sporoči prilagoditve, za katere meni, da so potrebne zaradi zagotovitve skladnosti določb s pravili Unije, in po potrebi poroča proračunskemu organu. 2. Lastna sredstva Unije iz člena 2(1)(b) se zbirajo najpozneje od 1. januarja 2018 v skladu z ustrezno zakonodajo Unije, ki jo po potrebi dopolnjujejo nacionalne določbe, uvedene z zakoni, drugimi predpisi ali upravnimi ukrepi. Te nacionalne določbe se po potrebi prilagodijo, da izpolnjujejo zahteve pravil Unije. Komisija pregleduje ustrezne nacionalne določbe, o katerih jo obvestijo države članice, državam članicam sporoči prilagoditve, za katere meni, da so potrebne zaradi zagotovitve skladnosti določb s pravili Unije, in po potrebi poroča proračunskemu organu. 3.2. Države članice dajo Komisiji v skladu z uredbami, sprejetimi na podlagi člena 322(2) Pogodbe, na razpolago sredstva iz člena 2(1)(a), (b), (c) in (d). Sredstva iz člena 2(1)(b) se dajo na razpolago ali plačajo Komisiji v skladu z uredbo, sprejeto na podlagi člena 322(2) Pogodbe. Člen 9 Izvedbeni ukrepi Svet po postopku iz četrtega odstavka člena 311 Pogodbe določi izvedbene ukrepe v zvezi z naslednjimi elementi sistema virov lastnih sredstev: (a) delež davkov iz davčnimi stopnjami za lastna sredstva iz člena 2(1)(b) in (c) ter vpoklicno stopnjo za lastna sredstva iz člena 2(1)(d); (b) referenčno ravnjo BND, določbami za prilagoditev ravni BND in določbami za preračunavanje zgornjih meja za odobritve plačil in odobritve za prevzem obveznosti v primeru večjih sprememb ravni BND, zaradi uporabe člena 2(1)(d) in člena 3; (c) postopkom za izračun letne proračunske razlike in njeno vključitev v proračun, kakor je določeno v členu 7; (d) potrebnimi določbami in ureditvami za kontrolo in nadzor prihodkov iz člena 2, vključno z dodatnimi zahtevami glede poročanja. Člen 10 Končne in prehodne določbe 1. Pod pogoji iz odstavka 2 se razveljavi Sklep 2007/436/ES, Euratom. Vsako sklicevanje na Sklep Sveta z dne 21. aprila 1970 o nadomestitvi finančnih prispevkov držav članic z lastnimi sredstvi Skupnosti[16], na Sklep Sveta 85/257/EGS, Euratom z dne 7. maja 1985 o sistemu lastnih sredstev Skupnosti[17], na Sklep Sveta 88/376/EGS, Euratom z dne 24. junija 1988 o sistemu lastnih sredstev Skupnosti[18], na Sklep Sveta 94/728/ES, Euratom z dne 31. oktobra 1994 o sistemu lastnih sredstev Skupnosti[19], na Sklep 2000/597/ES, Euratom z dne 29. septembra 2000 o sistemu lastnih sredstev Skupnosti[20] ali na Sklep 2007/436/ES, Euratom se šteje za sklicevanje na ta sklep in se bere v skladu s korelacijsko tabelo iz Priloge k temu sklepu. 2. Členi 2, 4, 5 in člen 8(2) sklepov 94/728/ES, Euratom, 2000/597/ES, Euratom in 2007/436/ES, Euratom se še naprej uporabljajo za izračun in popravke prihodkov, ki izhajajo iz uporabe enotne vpoklicne stopnje za osnovo za DDV, ki se omeji na 50 % do 55 % BNP ali BND vsake države članice, za postopke dajanja teh prihodkov na razpolago in za ureditev inšpekcijskih pregledov glede na ustrezna leta ter za izračun popravka proračunskih neravnovesij, odobrenega Združenemu kraljestvu za obdobje do leta 2012. 3. Države članice še naprej kot stroške zbiranja zadržijo 10 % zneskov iz člena 2(1)(a), ki bi jih morale države članice v skladu z veljavnimi predpisi Unije dati na razpolago do 28. februarja 2001. Države članice še naprej kot stroške zbiranja zadržijo 25 % zneskov iz člena 2(1)(a), ki bi jih morale države članice v skladu z veljavnimi predpisi Unije dati na razpolago med 1. marcem 2001 in 28. februarjem 2014. 4. V tem sklepu so vsi denarni zneski izraženi v eurih in v tekočih cenah. Člen 11 Začetek veljavnosti Generalni sekretar Sveta o tem sklepu uradno obvesti države članice. Države članice generalnega sekretarja Sveta nemudoma uradno obvestijo o končanju postopkov za sprejetje tega sklepa v skladu s svojimi ustavnimi zahtevami. Ta sklep začne veljati prvi dan meseca po prejemu zadnjega uradnega obvestila iz drugega odstavka. Uporablja se od 1. januarja 2014. Člen 12 Objava Ta sklep se objavi v Uradnem listu Evropske unije. V Bruslju, Za Svet Predsednik PRILOGA Korelacijska tabela Sklep 2007/436/ES || Ta sklep Člen 1 || Člen 1 Člen 2(1)(a) || Člen 2(1)(a) Člen 2(1)(b) || - Člen 2(1)(c) || Člen 2(1)(c) Člen 2(2) || Člen 2(2) Člen 2(3) || Člen 2(3) Člen 2(4) || - Člen 2(5) || Člen 4(1) Člen 2(6) || Člen 2(4) Člen 2(7) || Člen 3(1) || Člen 3(1) Člen 3(2) || Člen 3(2) Člen 3(3) || - Člen 4 || - Člen 5(1) || Člen 5(1) Člen 5(2) || - Člen 5(3) || - Člen 5(4) || - Člen 6 || Člen 6 Člen 7 || Člen 7 Člen 8(1) || Člen 8 Člen 9 || - Člen 10(1) || Člen 10(1) Člen 10(2) || Člen 10(2) Člen 10(3) || Člen 10(3) Člen 11 || Člen 11 Člen 12 || Člen 12 [1] Glej COM(2011) 510, COM(2011) 511, COM(2011) 512 in SEC(2011) 876 z dne 29. junija 2011. [2] Kar je prvotnemu predlogu dodano, je odebeljeno in podčrtano. Določbe, ki so izločene, so označene prečrtano. [3] Predlog direktive Sveta o skupnem sistemu davka na finančne transakcije in spremembi Direktive 2008/7/ES, COM(2011) 594 z dne 28. septembra 2011. [4] Predlog uredbe Sveta o metodah in postopkih za dajanje lastnih sredstev iz naslova davka na finančne transakcije na razpolago, COM(2011) 738 z dne 9. novembra 2011. [5] Predlog uredbe Sveta o metodah in postopkih za dajanje lastnih sredstev iz naslova davka na dodano vrednost na razpolago, COM(2011) 737 z dne 9. novembra 2011. [6] Spremenjeni predlog uredbe Sveta o določitvi izvedbenih ukrepov za sistem virov lastnih sredstev Evropske unije, COM(2011) 740 z dne 9. novembra 2011. [7] Mnenje z dne XX. junija 2011. [8] UL C [9] UL C [10] COM(2010) 700 z dne 19. oktobra 2010. [11] COM(2010) 162 konč. [12] UL … [13] UL L 163, 23.6.2007, str. 17. [14] OJ L […], […], str. 1. [15] UL L 347, 11.12.2006, str. 1. [16] UL L 94, 28.4.1970, str. 19. [17] UL L 128, 14.5.1985, str. 15. [18] UL L 185, 15.7.1988, str. 24. [19] UL L 293, 12.11.1994, str. 9. [20] UL L 253, 7.10.2000, str. 42.